OpenLLM-France/wikimedia huggingface dataset:
# Biarritz-Iparralde aireportua

Biarritz-Iparralde aireportua Biarritz eta Angelu udalerrien artean dagoen aireportua da.

## Ezaugarriak

1950eko hamarkadan zehar sortu zen. Gaur egun Biarritzeko aireportua Lapurdi, Gipuzkoa eta Landetako biztanleek erabiltzen dute, nazioarte mailan dituen hegaldi kopuru handiarengatik. Donostiatik nahiko hurbil kokatzen da Biarritzeko aireportua eta urtero milaka dira aireportua erabiltzen duten biztanle gipuzkoarrak. Donostia eta Biarritz bitartean bada autobus zerbitzua gaur egun.
Azken hamarkadan Donostia eta Baiona bitarteko Euskal Hiriaren kontzeptua garatuz joan den heinean, asko izan dira Donostiako aireportua itxi eta eskualderako aireportu bakarra uztea eskatu dutenak. Dena den, ia ezinezkotzat jotzen da aireportu bakarra uztea, Donostiako aireportua eta Biarritzeko aireportua bi lurralde ezberdinetan aurkitzen direlako, eta bi lurralde horiek aireportu biak mantendu nahi dituztelako.
Aireportuaren kudeaketa Syndicat mixte pour l'aménagement et l'exploitation de l'aérodrome de Biarritz-Bayonne-Anglet taldeari dagokio 2007tik. Talde hau Baiona-Euskal Herriko Merkataritza Ganbarak, Euskal Hirigune Elkargoak, Pirineo Atlantikoetako departamentuak, Landetako departamentuak eta Donibane Lohitzuneko udaletxeak osatzen dute.

## Ezaugarri teknikoak

Terminalak pista bakarra dauka, 09-27 pistak guztira 2.250 metroko luzera dauka. Terminalaren alboan, aparkaleku bat dago, lehen 30 minutuetan aparkatzea doakoa delarik. Aireportuaren IATA kodea BIQ da, eta ICAO kodea LFBZ.

## Aireportuan dauden hegazkin konpainiak

Azken urteetan Europako aireportu askotan gertatu bezala, kostu-baxuko hegaldiek gero eta garrantzia handiagoa dute Biarritzko aireportuan. Horrela, Ryanair hegazkin konpainia irlandarrak hainbat hegaldi eskaintzen ditu. Hauek dira aireportua erabiltzen duten hegazkin konpainiak.

## Ikus, gainera

* Euskal Herriko aireportuak bidaiarien arabera

## Erreferentziak

* ↑ (Gaztelaniaz) Martínez Artola, Alberto. «Aeropuertos en Euskal Herria» Auñamendi Entziklopedia (Noiz kontsultatua: 2019-11-09).
* ↑ (Frantsesez) Aireportuaren webgunea. .
* ↑ http://admin.biarritz.aeroport.fr/images/stats-decembre-2012.pdf Biarrizko aireportuaren webgunea

## Kanpo estekak

* (Frantsesez) Aireportuaren webgunea.
* Datuak: Q620101
* Multimedia: Biarritz-Anglet-Bayonne Airport / Q620101
# Dimitar Glavtxev

Dimitar Borisov Glavtxev (bulgarieraz: Димитър Борисов Главчев; Sofia, 1962ko abuztuaren 15a) bulgariar ekonomialari eta politikaria da. Bulgariako lehen ministroa izan zen 2024ko apirilaren 9tik 2025eko urtarrilaren 16ra.
Unibertsitatean graduatu zen ekonomia eta kontabilitatean eta nazioarteko harreman ekonomikoetan. Hogeita hamar urtez kontulari eta kontu-ikuskari izan zen.
2009 eta 2021 artean diputatu izan zen GERB alderdia ordezkatuz. 2017ko zazpi hilabeteetan Biltzar Nazionaleko presidente izan zen. 2023an Auditorien Ganberako presidente hautatu zuten. 2024ko apirilean bitarteko lehen ministro izendatu zuten Parlamenturako hauteskundeak prestatzeko.
* Datuak: Q12278288
* Multimedia: Dimitar Glavchev / Q12278288
# Rosen Zhelyazkov

Rosen Zhelyazkov (bulgarieraz: Росен Димитров Желязков; Sofia, 1968ko apirilaren 5a) bulgariar politikaria da. Bulgariako lehen ministroa da 2025eko urtarriletik.
Zuzenbidean lizentziatu zen Sofiako Unibertsitatean, eta zuzenbide zibilean eta komertzialean espezializatu zen. 1994an lege-aholkulari izendatu zuten Dofiako Udalean.
GERB alderdiko kidea da eta 2018an Garraio ministro izendatu zuten. 2023tik 2024ra Batzar Nazionaleko presidente ere izan zen. 2025eko urtarrilean lehen m8nistro izendatu zuten.
# Kanoi

    Artikulu hau artillerian erabiltzen den armari buruzkoa da; ikasgelako tresna (proiektorea) gaitzat duena beste hau da: «Bideo proiektore»
    Artikulu hau artillerian erabiltzen den armari buruzkoa da; geologiako formari gaitzat duena beste hau da: «Arroila»
Kanoia edo sutunpa artilleriako atal bakarreko hodi bat da, historikoki arma gisa erabili izan dena. Erabiltzailearen begi bistan dagoen edozer behera botatzeko erabiltzen da.
XIX. mende amaiera arte, kanoiek bolbora baliatzen zuten propultsatzaile gisa. Tankeetan eta tankeen aurkako arma bezala ere erabiltzen da, bere justu-justu lur gaineko ibilbidea dela eta. Kanoiaren helduera tokitik at aurkitzen diren gauzak edo pertsonak behera botatzeko, berriz, obusa erabiltzen da. Obusaren ibilbidea, kanoiarenak duenaren ordez, kurboa da, bihurgune paraboliko bat eratuz bere ibilbidean zehar. Kanoi baten jaurtigailuaren irteerako abiada, neurri bereko obus batena baino handiagoa da, kanoiak, distantzia laburretan baino ez baitu funtzionatzen. Horregatik erabiltzen da tankeen arma bezala edo jopuntu blindatuen aurka. Tropen aurka ere erabil daiteke. Obusak, aldiz, distantzia handiagoa lortzeko, bere propultsio kargak handitu behar ditu, eta tiraketa angelua aldatu. Kanoi izena hartzen dutenak, 20-30 milimetrotik gorako neurria duten armak dira. Hemendik aurrera, Armamentu Nagusia bezala deitzen zaie. 20 milimetrotik beherako neurria dutenei, berriz, Armamentu Txikia deitzen zaie. Kanoi batzuk, boladetan tiro egiteko ahalbidea dute. Honegatik, metrailadore eta kanoiaren artean ze ezberdintasun dagoen eztabaidatzen da. Ezberdintasunik ohikoena, metrailadoreek metraila eta kanoiek munizio lehergarria. Orain, artilleriako atal gehienak, neurri txikienekoak izan ezik, mistoak dira, kanoi-obusak, bi funtzioetan funtzionatu ahal izateko. Kanoi soilak, gerraontzitan, tanketan, antitanketan eta antiairekoetan erabiltzen direnak dira.

## Kanoi ospetsuak

* 75a
* 88 milimetroko kanoia
* Dora, Schwerer Gustav
* Grosse Bertha
* Pariser Kanonen
* canon Gribeauval
* Tsar Pushka
* Zamzama

## Ikus, gainera

* Artilleria.
* Metraila-kaxa.
* Pasaiako leherketa handia (1588)

## Kanpo estekak

* Datuak: Q81103
* Multimedia: Cannons / Q81103
# 2008ko Flandriako Tourra

2008ko Flandriako Tourra txirrindularitzako lasterketa klasiko honen 92. edizioa izan zen. 2008ko apirilaren 6an egin zuten Brujas eta Meerbeke artean, 264 kilometroko ibilbidearekin. Ibilbidean 17 mendate igo zituzten. Proba UCI World Tourren zati izan zen.
# Stijn Devolder

Stijn Devolver (1979ko abuztuaren 29a) belgikar txirrindulari ohia da.

## Palmaresa

1999
* Nafarroako Itzuliko 2 etapa
2002
* 2. Le Samynen
* 2. Zellik-Galmaardenen
2003
* 3. E3 Harelbeken
2004
* Dunkerqueko Lau Egunetako etapa bat
* 3. Haut-Varko Tourrean
2005
* La Panneko Hiru Egunak
2006
* Belgikako Itzuliko 2 etapa
2007
* Belgikako errepide txirrindularitzako txapelketa
* Dunkerqueko Lau Egunetako etapa bat
* Austriako Itzulia eta etapa bat
* 3. Suitzako Itzulian
2008
* Flandriako Tourra
* Belgikako Itzulia eta etapa bat
* Algarveko Itzulia etapa bat
* Omloop Mandel-Leie-Schelde
* Belgikako erlojupeko txirrindularitzako txapelketa
* 6. Munduko erlojupeko txapelketan
* 7. Paris-Roubaixen
2009
* Flandriako Tourra
2010
* Belgikako errepide txirrindularitzako txapelketa
* Belgikako erlojupeko txirrindularitzako txapelketa
* Belgikako Itzulia
* 4. Halle-Ingooigemen
2013
* Belgikako errepide txirrindularitzako txapelketa
2014
* 4. Mendebaldeko Flandriako Hiru Egunetan
2015
* 2. La Panneko Hiru Egunetan

## Kanpo estekak

Stijn Devolder - ProCyclingStats
* Datuak: Q382383
* Multimedia: Stijn Devolder / Q382383
# Tapocyon

Tapocyon ("Tapo Arroileko txakurra") Carnivoraformes kladoko ugaztun karendunen generi iraungi bat da. Ipar Amerikan bizi ziren Eozenoan. Koiote baten antzeko tamaina zuten eta uste da eskalatzaile ona zela, eta zuhaitzetan egoten zela denbora luzez.

## Erreferentziak

* ↑ McKenna, Malcolm C.; Bell, Susan K.; Simpson, George Gaylord. (1997). Classification of mammals: above the species level. Columbia University Press ISBN 978-0-231-11012-9. (Noiz kontsultatua: 2025-01-17).
* ↑ (Ingelesez) Janis, Christine M.; Scott, Kathleen M.; Jacobs, Louis L.. (1998-05-28). Evolution of Tertiary Mammals of North America: Volume 1, Terrestrial Carnivores, Ungulates, and Ungulate Like Mammals. Cambridge University Press ISBN 978-0-521-35519-3. (Noiz kontsultatua: 2025-01-17).
* ↑ «San Diego Natural History Museum Fossil Mysteries Field Guide: Tapocyon robustus» archive.sdnhm.org (Noiz kontsultatua: 2025-01-17).

## Kanpo estekak

* Datuak: Q2009214
* Multimedia: Tapocyon / Q2009214
# Nick Nuyens

Nick Nuyens (Lier, 1980ko maiatzaren 5a), belgikako txirrindulari ohia da.

## Palmaresa

2003
* Nationale Sluitingsprijs
2004
* Paris-Brusela
* Ster Elektrotoer eta etapa bat
* Valoniako Sari Nagusia
* Pratoko Industria eta Merkataritza Sari Nagusia
* 3. Britainia Handiko Itzulian
2005
* Valoniako Sari Nagusia
* Britainia Handiko Itzulia eta bi etapa
* Omloop Het Volk
* 2. Ster Elektrotoeren
* 2. Druivenkoers Overijsen
2006
* Kuurne-Brusela-Kuurne
* Suitzako Itzuliko etapa bat
* 2. Valoniako Sari Nagusian
* 2. Argovia Kantonamenduko Sari Nagusian
* 3. Flèche Brabançonnen
* 4. Vattenfall Cyclassicsean
2007
* Étoile de Bessèges eta etapa bat
* Beneluxeko Itzuliko etapa bat
* 2. Flèche Brabançonnen
* 4. Omloop Het Volken
* 7. Flandriako Tourrean
2008
* 2. Flandriako Tourrean
* 2. Omloop Het Volken
* 9. Munduko errepideko txapelketan
2009
* Valoniako Sari Nagusia
* Omloop Mandel-Leie-Schelde
* 8. Amstel Gold Racen
2010
* Austriako Itzuliko etapa bat
2011
* Flandrian Zehar
* Flandriako Tourra
* 3. Udaberriko Klasikoan

## Kanpo estekak

* Nick Nuyens - ProCyclingStats
* Datuak: Q382400
* Multimedia: Nick Nuyens / Q382400
# Filippo Pozzato

Filippo Pozzato (Sandrigo, 1981eko irailaren 10a), italiako txirrindulari ohia da.

## Palmaresa

2002
* Kubako Itzulia eta etapa bat
* Normandiako Tourreko 4 etapa
2003
* Etnako Giroa
* Matteotti Saria
* Tirreno-Adriatiko eta etapa bat
2004
* Liguriako Giroa
* Frantziako Tourreko etapa bat
2005
* Lazioko Giroa
* Alemaniako Itzuliko etapa bat
2006
* Milan-San Remo
* Britainia Handiko Itzuliko etapa bat
2007
* Frantziako Tourreko etapa bat
* Poloniako Itzuliko etapa bat
* Pratoko Industria eta Merkataritza Sari Nagusia
2008
* Grosseto Eskualdekako Giroa eta etapa bat
* 6. Flandriako Tourrean
2009
* Italiako errepide txirrindularitzako txapelketa
* E3 Harelbeke
* 2. Laigueglia Sarian
2010
* Italiako Giroko etapa bat
2011
* Bruno Beghelli Sari Nagusia
2012
* Larcianoko Industria eta Eskulangintza Sari Nagusia
2013
* Agostoni Kopa
* Laigueglia Saria

## Kanpo estekak

Filippo Pozzato - ProCyclingStats
* Datuak: Q358185
* Multimedia: Filippo Pozzato / Q358185
# Kortxea

Kortxea musikan, biribil baten zortzirena irauten duen musika irudi bat da.
Italian croma izena jasotzen du (antzina fusa), Erresuma Batua eta Kanadan quaver (soinu dardaragilea) eta AEBetan eighth note (nota zortzirena).
Kortxea izena frantsesezko crochetetik dator, "kakotxoa" (crocheren txikigarria, kakoa edo okertua, vikingoerazko krôkretik, kakoa) halakoa baita musika irudi honen isatsa.
Kortxea obalo txiki bete bat bezala marrazten da (notaren burua) plika izeneko gorantz edo beherantz zuzendutako lerro bertikal batekin, lerro honen muturretik eskuinalderantz isats bakar bat irtetzen delarik (ikus 1. irudia). Plikaren luzera, zehazki zortzidun batekoa izan behar da. Honekin lotutako irudi bat kortxea isiltasuna da, kortxea baten iraupen berekoa.
Plikak dituzten nota guztiak bezala (biribila ezik guztiak), arau orokorra, kortxearen altuera adierazten duen obaloa pentagramaren erdialdeko lerrotik behera dagoenean, plika obaloaren eskuinaldean marraztea da, gorantz begira, erdiko lerrotik gora dagoenean, obaloaren ezkerrean eta beherantz begira marrazten den bitartean.
Isatsa, berez neuma deitua, beti plikaren eskuinalderantz doa, eskuinerantz kurbaturik. Plika gorantz begira dagoenean, isatsa goikaldeko muturrean abiatzen da eta beherantz kurbatzen da; plika beherantz begira dagoenean, berriz, isatsa behealdeko muturretik abiatzen da eta gorantz kurbatzen da.
Zenbait kortxea (edo kortxeaerdi, fusa edo fusaerdi) bata bestearengandik oso gertu eta pultsu unitate berean daudenean, plikak lerro sendo batekin lotzen dira, orokorrean horizontala dena (lotu behar diren nota ezberdinen norantza orokorraren arabera), 2. irudian agertzen diren notetan bezala.

## Kanpo estekak

* Datuak: Q339575
* Multimedia: Quavers / Q339575
# Carnivoramorpha

Carnivoramorpha gaur egungo Carnivora guztiak eta desagertutako ahaide batzuk biltzen dituen animalia klado bat da.

## Sailkapena

* †Miacoidea
** †Miacidae
** †Viverravidae
* Carnivora
** Caniformia
** Feliformia

## Kanpo estekak

* Datuak: Q1002374
* Multimedia: Carnivoramorpha / Q1002374
* Espezieak: Carnivoramorpha
# Ferae

Ferae animalia klado bat da, Carnivora eta Pholidota ordenak taldekatzeko sortua. Guztira 268 espezie baino gehiago dira. Pholidota (pangolinak) ez dirudi Carnivoraren oso antzekoak direnik eta askotan Xenarthrarekin taldekatzen ziren. Baina ADNan eginiko ikerketa batek dioenez gertuen dauden taldeak haiek dira. Feraen desagertutako Creodonta eta Cimolesta taldeak ere sartzen dira, bakoitza bizirik dagoen talde batekin senidetua. Ostentoria izena ere proposatu dute elkarketa honentzat.
Feraetik gertuen dagoen animalia taldea Perissodactyla (zaldi, tapir eta errinozeroak) eta Cetartiodactyla (Artiodactyla eta Cetacea biltzen dituen talde handia) lirateke. Baliteke Cetartiodactyla ordez Chiroptera izatea gertuen dagoena, hala ere. Ferae eta Perissodactylak sortzen duten taldeari Zooamata deitzen zaio. Chiropterarekin batzen direnean Pegasoferae izena ematen zaie.
* Datuak: Q20868
* Multimedia: Ferae / Q20868
* Espezieak: Ferae
# Pegasoferae

Pegasoferae berriki proposaturiko ugaztun klado bat da, ikerketa genomikoan oinarritua. Autoreek proposatzen dutenez klado bada klado bat saguzarrak (Chiroptera), katu eta txakurrak bezalako haragijaleak (Carnivora ordena), zaldiak, errinozeroak eta beste antzeko animalia batzuk (Perissodactyla) eta pangolinak (Pholidota ordena) biltzen dituena. Honen arabera zaldi eta enparauen ahaiderik gertuenak haragijaleak dira. Lehenago Chiroptera ordena Insectivorarekin taldekatuko litzateke (gaur egun Eulipotyphla ordenan sarturik daude geratzen direnak) eta zaldiak-eta Artiodactylarekin batera. Talde hau ez da ziurra, hala ere.
Izena Pegaso izaki mitologikotik eratorria da eta saguzarrak eta zaldiak talde berean sartzearen metafora litzateke. Bigarren zatiak Ferae taldeari egiten dio erreferentzia.

## Sailkapena

* Datuak: Q740132
* Multimedia: Pegasoferae / Q740132
# Felinae

    Artikulu hau ugaztun subfamiliari buruzkoa da; Parmako probintziako udalerriari gaitzat duena beste hau da: «Felino (Parma)»
Felinae Felidae ugaztun familietako subfamilia da. Barnean puma, gepardo, basakatu eta karakala ditu.

## Generoak

* Acinonyx generoa Brookes, 1828
** Acinonyx aicha Geraads, 1997 †
** Acinonyx intermedius Thenius, 1954 †
** Acinonyx jubatus Schreber, 1775
** Acinonyx pardinensis Croizet e Joubert, 1928 †
* Caracal generoa Gray, 1843
** Caracal caracal Schreber, 1776
* Catopuma generoa Severtzov, 1858
** Catopuma badia Gray, 1874
** Catopuma temminckii Vigors & Horsfield, 1827
* Felis generoa Linnaeus, 1758
** Felis attica Wagner, 1857 †
** Felis bieti Milne-Edwards, 1892
** Felis catus Linnaeus, 1758
** Felis chaus Schreber, 1777
** Felis lunensis Martelli, 1906 †
** Felis margarita Loche, 1858
** Felis nigripes Burchell, 1824
** Felis silvestris Schreber, 1775
* Leopardus generoa Gray, 1842
** Leopardus braccatus Cope, 1889
** Leopardus colocolo Molina, 1782
** Leopardus geoffroyi d'Orbigny & Gervais, 1844
** Leopardus guigna Molina, 1782
** Leopardus jacobitus Cornalia, 1865
** Leopardus pajeros Desmarest, 1816
** Leopardus pardalis Linnaeus, 1758
** Leopardus tigrinus Schreber, 1775
** Leopardus wiedii Schinz, 1821
* Leptailurus generoa Severtzov, 1858
** Leptailurus serval Schreber, 1776
* Lynx generoa Kerr, 1792
** Lynx canadensis Kerr, 1792
** Lynx lynx Linnaeus, 1758
** Lynx pardinus Temminck, 1827
** Lynx rufus Schreber, 1777
* †Miracinonyx generoa
** †Miracinonyx trumani
** †Miracinonyx inexpectatus
** †Miracinonyx studeri
* Otocolobus generoa
** Otocolobus manul Pallas, 1776
* Pardofelis generoa Severtzov, 1858
** Pardofelis marmorata Martin, 1837
* Prionailurus generoa Severtzov, 1858
** Prionailurus bengalensis Kerr, 1792
** Prionailurus iriomotensis Imaizumi, 1967
** Prionailurus planiceps Vigors & Horsfield, 1827
** Prionailurus rubiginosus Geoffroy Saint-Hilaire, 1831
** Prionailurus viverrinus Bennett, 1833
* Profelis generoa Severtzov, 1858
** Profelis aurata Temminck, 1827
* Puma generoa Jardine, 1834
** Puma concolor Linnaeus, 1771
** Herpailurus yagouaroundi Geoffroy, 1803

## Kanpo estekak

* Datuak: Q42602
* Multimedia: Felinae / Q42602
* Espezieak: Felinae
# Araiko

Araiko Arabako hegoaldeko herri bat da, Trebiñu udalerrikoa. 2007an, 85 biztanle zituen. Herriaren lurretan Uralde dago, lehen herria zena. Gaur egun bertan urbanizazio bat dago.
Araiko mendietan aurkitu da orain dela 6.000 urteko suharri harrobi bat, Euskal Herriko zaharrena, eta Europan aurkitutako zaharrenetako bat.

## Izena

Araiko izena ingurukoa zen Arai (forma genitiboa) pertsona izenetik bide dator. Izan ere, izen horren lekukotasunak aurkitu dira Arabako Ilarduia eta Kontrasta herrietan. Kontrastan, zehazki, erromatarren garaiko gizonezko baten hilarrian: Araica Arai f(ilia) («Araika, Arairen alaba»).

## Demografia eta biztanleria

Araikoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 66 | 71 | 74 | 81 | 80 | 83 | 90 | 85 |

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Erreferentziak

* ↑ Tarriño Vinagre, Antonio; Lobo, P. J.; García Rojas, Maite; Elorrieta Baigorri, Irantzu; Orue Sola, Izaskun; Benito Calvo, Alfonso; Karampaglidis, Theodoros. (2011). «Introducción al estudio de las minas neolíticas de sílex de la Sierra de Araico (Condado de Teviño): campaña de excavación del 2011» Estudios de Arqueología Alavesa (27): 7–48. ISSN 0425-3507. (Noiz kontsultatua: 2025-01-17).
* 1 2 (Ingelesez) Salaberri Zaratiegi, Patxi; Salaberri Izko, Iker. (2016). «An introduction to Basque aspiration: the contribution of onomastics» Fontes linguae vasconum: Studia et documenta 48 (122): 365–392. ISSN 0046-435X. (Noiz kontsultatua: 2020-09-28).
* ↑ «Arai pertsona-izena» Euskal Onomastikaren Datutegia (Euskaltzaindia) (Noiz kontsultatua: 2020-09-28).

## Ikus, gainera

* Trebiñu (barrendegia)

## Kanpo estekak

* Datuak: Q12253799
* Multimedia: Araiko / Araico / Q12253799
# Akosta

Akosta (ofizialki Acosta / Okoizta) Arabako iparraldeko herri bat da, Zigoitia udalerrikoa.

## Historia

Erdi Aroko agirietan San Vicente de Ozcoitia izena ageri da.

## Demografia

* Akostako biztanleria

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 1 | Gasteiz (geltokia) | Etxabarri Dibina (Gorbeia MG) • Etxabarri Dibina • Apodaka • Berrikao • Buruaga • Eribe • Gopegi • Maurga • Larrinoa • Murua • Etxaguen • Gorostitza • Akosta | Zestafe |

## Ondasun nabarmenak

* San Bizente martiriaren eliza. Ganga gotikoa eta erretaula neoklasikoa ditu.

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Erreferentziak

* ↑ Euskaltzaindia: Zigoitiko toponimia, Euskal Onomastikaren Datutegia.

## Kanpo estekak

* Datuak: Q2823419
* Multimedia: Akosta / Q2823419
# Uraeus

Uraeusa edo ureusa, Antzinako Egiptoko mitologian, jainko eta faraoien babesle gisa lan egiten zuen suge oso boteretsua zen.

## Etimologia

K. a. V. mendean, Goi Egiptoko aditu Horapolonek bere Hieroglyphica lanean erabili zuen hitza da uraeus, hieroglifo idazkeraren interpretazio ideografiko bat erakusten duena. Ordutik, izen hori mantendu da.

## Ikonografia

Kobra formaduna da batzuetan, Behe Egiptoko koroa gorriarekin

## Mitologia

Eguzki jainkoen irudikapena zen. Behe Egiptoko babeslea ere izan zen. Kobra, uraeusaren ikur gisa, erregeen ikur babesle nagusia izan zen.
Uadyet jainkosaren irudikapen bat da, jatorria Nilo ibaiaren deltan duena, Behe Egipto sinbolizatuz, eta faraoiaren jainkosa babeslea: haiexek erregetasunaren ezaugarri gisan eraman zezaketen bakarrak ziren. Nekhbet izeneko beste jainkosarekin batera —sai gisa irudikatzen zen— faraoiaren jainkosa babesleak ziren. Faraoiaren tituluetako batek Nebtyren izenak uraeusa darama.
Tenplu askoren goialdean ere irudikatua azaltzen da, baita bitxi, jainko eta faraoien kuttun eta egiptoar koroen zatia osatzen ere.
Kobra eta sugeak berpizkundearen ikur ziren, eta Eguzkiak zerutik eta Duat behe mundutik egiten zituen bidaien eguzki mitoetara lotuta zeuden. Nagusiki, Buton gurtuak ziren eta, hiltzen zirenean, brontze edo zurezko kaxetan uzten ziren, suge irudien erliebeekin grabatuak, batzuetan, giza burua zutena, uraeusa eta koroa bikoitzarekin apaindua.

## Kanpo estekak

* Datuak: Q756990
* Multimedia: Uraeus / Q756990
# Ameriketako Estatu Batuetako gobernu sailak

Ameriketako Estatu Batuetako Gobernua, sail edo departamendu ezberdinetan banatzen da. Guztira 15 departamentu dira, eta honela banatzen dira:
* Ameriketako Estatu Batuetako Estatu Saila
* Ameriketako Estatu Batuetako Ogasun Saila
* Ameriketako Estatu Batuetako Defentsa Saila
* Ameriketako Estatu Batuetako Justizia Saila
* Ameriketako Estatu Batuetako Barne Saila
* Ameriketako Estatu Batuetako Nekazaritza Saila
* Ameriketako Estatu Batuetako Merkataritza Saila
* Ameriketako Estatu Batuetako Lan Saila
* Ameriketako Estatu Batuetako Osasun eta Giza Zerbitzu Saila
* Ameriketako Estatu Batuetako Etxebizitza eta Hiri Garapen Saila
* Ameriketako Estatu Batuetako Garraiobide Saila
* Ameriketako Estatu Batuetako Energia Saila
* Ameriketako Estatu Batuetako Hezkuntza Saila
* Ameriketako Estatu Batuetako Beteranoen Arloko Saila
* Ameriketako Estatu Batuetako Segurtasun Nazionalerako Saila

## Kanpo estekak

* Datuak: Q910252
* Multimedia: Executive Departments of the United States / Q910252